 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወይዘሪት ብርቱኳን ሚደቅሳ ኣካቢት ቦርድ መረጻ ኾይና ተሸይማ 22 ሕዳር 2018 ምንጪ ስእሊ, PM Office ባይቶ ተወከልቲ ህዝቢ ኢትዮጵያ ሎሚ ኣብ ዝነበሮ ኣኼባ ንወይዘሪት ብርቱኳን ሚደቅሳ ኣካቢት ቦርድ መረጻ ገይሩ ሸይምዋ ቀዳማይ ሚኒስተር ኣብይ ኣሕመድ ንወይዘሪት ብርቱኳን ሚደቅሳ ሓፅዩ ዘቕረበ መግለጺ ዲሞክራሲ ዝኾነ ቦርድ መረጻ ተኣማንነት ክሓድሮ እቲ ትካል ብቕዓት ብዘለዎ ሰብ ክምራሕ ኣለዎ ብዝብል እምነት ምዃኑ ተዛሪቡ ገለ ኣባላት ባይቶ ተወከልቲ ህዝቢ ድማ ወይዘሪት ብርቱኳን ብዛዕባ ዘለዋ ዜግነትን ኣባልን ኣመራርሓን ነበር ተቓዋሚ ውድብ ብምንባራ ገለልተኛ ናይ ምዃን ኽእሎኣን ዝምልከት ሕቶታት ኣልዒሎምዮም ቀዳማይ ሚኒስትር ኣብዪ ኣሕመድ ግና ኣብ ዙርያ ወይዘሪት ብርቱኳን ግቡእ ምጽራይ ከምዝተኻየደን ዜግነታ ድማ ኢትዮጵያዊት ምዃና ከምዝተረጋገጸን ኣመላኺቱ ብድሕሪ እቲ ዝተኻየደ ዘተ ወይዘሪት ብርቱኳን ኣብ ቅድሚ እቲ ባይቶ ቐሪባ ቃለ መሓላ ዝፈጸመት ኾይና ብተኣማንነትን ብቕዓትን ንምግልጋል ቃል ኣትያ ቀዳማይ ሚኒስትር ኣብዪ ኣሕመድ ዝተፈላለዩ ሕግታት ንምምሕያሽ ብዝብል ቤት ምኽሪ ምምሕያሽ ስርዓት ሕግን ፍትሕን ኣጣይሱዩ ኣብ ትሕቲ እዚ ቤት ምኽሪ ድማ ምምሕያሽ ሕግን ቦርድን መረጻ ኮሚሽን ሰብኣዊ መሰል ሓባሲ ንብዓትን ቤት ምኽሪ ፌደሬሽንን ዝበሉ ትካላት ትሕዝትኦም ዝፍትሽ ትካላት ዲሞክራሲ ዝተብሃለ ጉጅለ ተጣይሱ ኣሎ መምህር ሕጊ ዩኒቨርሲቲ ኣዲስ ኣበባ ዶክተር ጌታቸው ኣሰፋ ሕግን ቦርድን መረጻ ንምምሕያሽ ቐዳምነት ብምሃብ ትኹረት ተዋሂቡ ይስርሐሉ ኣሎ ኢሉ እቲ ዝተጣየሰ ጉጅለ ይዝትየሎም ካብ ሞንጎ ዘለው ነጥቢታት ኣካቢ ቦርድ መረጻ ብቀዳማይ ሚኒስትር ተመሪጹ ኣብ ክንዲ ብባይቶ ወከልቲ ህዝቢ ዝጸድቕ ተቓወምቲ ፖለቲካዊ ውድባትን ካልኦት ሰብ ብጽሒትን ተሳቲፎምሉ ዝምረጽ ሰብ ንቀዳማይ ሚኒስትር እንተዝቐርብሞ ድሒሩ ናብ ባይቶ ወከልቲ ህዝቢ እንተዝከይድ ዝብል ሓደዩ ቀሊል ህይወት ኣይኮንኩን ኣሕሊፈ ወይዘሪት ብርቱኳን ሚደቅሳ ደብረጽዮን ኣብ ወፍሪ ብልሽውና እንታይዩ ዝብል? 